De când vei putea zbura pe ruta Constanţa – Cluj-Napoca.
Aeroportul Internaţional Cluj și compania TAROM lansează, din 16 iulie, zboruri pe destinaţia Constanţa de la Cluj-Napoca. Zborurile vor fi operate în fiecare zi de joi şi duminică. Oferta vine în contextul epidemiei de coronavirus.
Am vești bune pentru tine. Din 16 iulie vei putea să zbori pe ruta Constanța – Cluj-Napoca, în fiecare joi și duminică."În contextul pandemiei, litoralul românesc aduce în prim plan o ofertă turistică atractivă pentru pasagerii care doresc să călătorească de pe Aeroportul Internaţional Cluj. Staţiunile de la Marea Neagră sunt pregătite pentru a primi turişti în condiţii de maximă siguranţă pe fondul măsurilor de prevenţie existente în România", te anunță Aeroportul Internaţional Cluj.Biletele de călătorie le poți cumpăra direct de pe site-ul TAROM, iar pachete turistice cu zborul inclus sunt deja în vânzare la tour-operatorii şi agenţiile de turism din Cluj-Napoca.